พบกับเว็บไซต์บ้านมือสอง ธอส. โฉมใหม่
ธอส. เพิ่มอำนวยความสะดวกลูกค้า เปิดเว็บไซต์บ้านมือสอง ธอส. โฉมใหม่ที่ www.ghbhomecenter.com
23 ก.พ. 2564

ธนาคารอาคารสงเคราะห์ (ธอส.) เพิ่มความสะดวกให้กับลูกค้าที่ต้องการซื้อบ้านมือสอง หรือทรัพย์ NPA ของธนาคาร ด้วยการพัฒนาเว็บไซต์ www.ghbhomecenter.com โฉมใหม่ ที่รองรับการใช้งาน ได้ทุกแพลตฟอร์มอย่างเต็มประสิทธิภาพ อาทิ คอมพิวเตอร์ Notebook โทรศัพท์มือถือ และแท็บเล็ต โดยสามารถค้นหาข้อมูลบ้านมือสองของธนาคารทั่วประเทศ พร้อมกับดูรูปภาพได้แบบ 360 องศา ผ่านระบบ Google Street view รวมถึงภาพวีดีโอ ข้อมูลแผนที่ทรัพย์ มีระบบนำทาง Google Map ไปยังสถานที่ตั้ง
นอกจากนี้ ยังนัดหมายขอเข้าดูทรัพย์จริง หรือทำการจองทรัพย์ได้ง่าย ๆ เพียงสมัครเป็นสมาชิกของเว็บไซต์ รวมถึงมีระบบแจ้งจำนวนเงินจอง เงินดาวน์ เงินที่ต้องชำระวันทำสัญญา และเงินที่ต้องผ่อนชำระสินเชื่อเบื้องต้นของรายการที่ลูกค้าสนใจได้ทันทีอีกด้วย สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbhomecenter.com หรือ www.ghbank.co.th หรือศูนย์ลูกค้าสัมพันธ์ (Call Center) โทร 0-2645-9000 และ Facebook Fanpage ธนาคารอาคารสงเคราะห์